**Številka:** 4-40-9/2022-2

**Datum:** 11. 1. 2023

**ZADEVA: Obvestilo za uporabnike storitev Zdravstvenega doma Brežice – organiziranje ambulante za neopredeljene zavarovane osebe**

Z Zakonom o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva (Uradni list RS, št. 141/22) je omogočena organizacija ambulant za neopredeljene zavarovane osebe v posameznih javnih zdravstvenih zavodih.

Ker se ambulanta za neopredeljene zavarovane osebe skladno z Zakonom o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva (Uradni list RS, št. 141/22) organizira pri javnih zdravstvenih zavodih, kjer zaradi pomanjkanja zdravnikov izbira splošnega osebnega zdravnika v skladu z 80. členom Zakona o zdravstvenem varstvu in zdravstvenem zavarovanju (Uradni list RS, št. 72/06 - uradno prečiščeno besedilo, 114/06 - ZUTPG, 91/07, 71/08 - skl. US, 76/08, 62/10 - ZUPJS, 87/11, 40/11 - ZUPJS-A, 40/12 - ZUJF, 21/13 - ZUTD-A, 63/13 - ZIUPTDSV, 91/13, 99/13 - ZUPJS-C, 99/13 - ZSVarPre-C, 111/13 - ZMEPIZ-1, 95/14 - ZIUPTDSV-A, 95/14 - ZUJF-C, 47/15 - ZZSDT, 90/15 - ZIJZ-1, 90/15 - ZIUPTD, 61/17 - ZUPŠ, 64/17 - ZZDej-K, 75/17 - ZIUPTD-A, 36/19, 49/20 - ZIUZEOP, 152/20 - ZZUOOP, 175/20 - ZIUOPDVE, 203/20 - ZIUPOPDVE, 189/20 - ZFRO, 15/21 - ZDUOP, 51/21, 112/21 - ZNUPZ, 206/21 - ZDUPŠOP, 15/22, 43/22, 100/22 – ZNUZSZS in 141/22 - ZNUNBZ) ni mogoča, vas obveščamo, da je v Zdravstvenem domu Brežice opredeljevanje zavarovanih oseb v dejavnosti splošne oziroma družinske medicine še mogoče pri naslednjih izvajalcih:

* **Katji IVANŠEK, dr. med., specialistki družinske medicine;**
* **Maji PEZDIRC, dr. med., specialistki družinske medicine in**
* **Miji VOLOVEC DODIG, dr. med., specialistki družinske medicine.**

**Zaradi možnosti opredeljevanja zavarovanih oseb v dejavnosti splošne oziroma družinske medicine, v Zdravstvenem domu Brežice skladno z zakonom, do izčrpanja teh možnosti, ne bo organizirane ambulante za neopredeljene zavarovane osebe.**

**Zavarovane osebe, ki nimajo izbranega osebnega zdravnika v dejavnosti splošne oziroma družinske medicine pozivamo, da si izberejo osebnega zdravnika.**

 Dražen LEVOJEVIĆ

 DIREKTOR